|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihaјlo Pupin sugárút 16, 21000 Újvidék  Тelefon: +381 21 487 4867  [ounz@vojvodina.gov.rs](mailto:ounz@vojvodina.gov.rs) | |
|  | SZÁM: 128-451-3064/2020-01 | DÁTUM: 2020. május 27. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi nemzeti kisebbségek nemzeti tanácsainak az általános- és a középiskolai oktatás-nevelés terén folytatott tevékenysége, programjai és projektjei finanszírozására és társfinanszírozására való odaítéléséről szóló szabályzat (Vajdaság AT Hivatalos Lapja, 9/2016. és 36/2017. szám) 3. szakasza alapján és figyelemmel A Vajdaság Autonóm Tartomány 2020. évi költségvetéséről szóló tartományi képviselőházi rendeletre (Vajdaság AT Hivatalos Lapja, 54/2019., 12/2020., 19/2020., 22/2020. és 25/2020. szám), valamint a Tartományi Kormány 2020. május 20-i 127 szám: 401-7/2020-35 számú, a folyó költségvetési tartalék eszközök felhasználásáról szóló határozata alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

|  |  |  |
| --- | --- | --- |
|  |  | |
|  |  |  |

**A VAJDASÁG AUTONÓM TARTOMÁNYI NEMZETI KISEBBSÉGEK NEMZETI TANÁCSAINAK**

**AZ ÁLTALÁNOS- ÉS KÖZÉPISKOLAI OKTATÁS-NEVELÉS TERÉN KIFEJTETT TEVÉKENYSÉGEINEK, PROGRAMJAINAK ÉS PROJEKTJEINEK 2020. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázatot a Titkárság a nemzeti kisebbségek nemzeti tanácsainak a Vajdaság autonóm tartományi nemzeti kisebbségek – nemzeti közösségek nyelvein folytatott általános- és középiskolai oktatás fejlesztését és színvonalának emelését célzó tevékenységének, programjainak és projektjeinek finanszírozására és társfinanszírozására hirdeti meg. A pályázati eszközök rendeltetése a **magyar, ruszin, román, horvát és szlovák** nyelven oktató általános iskolai és középiskolai tanárok nyelvi kompetenciájának fejlesztése, különös tekintettel a záróvizsgát képező tantárgyak oktatóira.

A pályázati keretösszeg 1.548.000,00 dinár, melynek felosztása az alábbiak szerint történik:

1. általános iskolai oktatási tevékenységekre, programokra és projektekre 774.000,00 dinár
2. középiskolai oktatási tevékenységekre, programokra és projektekre – 774.000,00 dinár.

Pályázni a Vajdaság autonóm tartományi székhelyű nemzeti kisebbségek nemzeti tanácsai jogosultak, amelyek részt vesznek a Szerb Köztársaság Oktatási, Tudományügyi és Technológiai Fejlesztési Minisztérium *A nyolc nemzeti kisebbségi nyelven oktató tanárok nyelvi kompetenciájának erősítése* elnevezésű projektjében.

A pályázatra benyújtott kérelmek elbírálása és az eszközök felosztása az alábbi mércék alkalmazásával történik:

1. A projekt témájának való megfelelés (a projekt céljai és a projekttevékenységek összhangban vannak a pályázati prioritásokkal, a projekt céljai egyértelműek, konkrétak és megvalósíthatóak, a tevékenységek reálisak és alkalmasak a célok elérésére),
2. A beterjesztett projekt hatása (a célcsoport nagysága, a célcsoport bevonásának mértéke a neki szánt projektbe, a projekt láthatósága, a projekteredmények fenntarthatósága),
3. Az előterjesztő kompetenciája és eddigi tapasztalatai (az oktató-nevelő munka előmozdításához hozzájáruló projektek végrehajtásában szerzett eddigi tapasztalatok).

A benyújtott kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár (a továbbiakban: tartományi titkár) által kinevezett bizottság bírálja el.

A bizottság nem veszi figyelembe a késve érkező, a hiányos, a jogosulatlan személy által benyújtott, valamint a pályázat tárgyától eltérő kérelmeket.

A Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság) fenntartja jogát, hogy a kérelem benyújtójától szükség esetén további dokumentumokat és tájékoztatást kérjen, illetve, hogy az eszközök odaítélését egyéb feltételek teljesítéséhez kösse.

A kérelmeket és a mellékletét képező dokumentumokat a Titkárság nem küldi vissza.

Az eszközök felosztásáról szóló határozatot a tartományi titkár hozza meg, a bizottság javaslata alapján.

A tartományi titkár határozata végleges, és ellene jogorvoslatnak nincs helye.

A pályázati eredményeket közzé kell tenni a Titkárság weboldalán, és a Titkárság nem köteles megindokolni a döntését.

A Titkárság a kedvezményezett pályázókkal szerződést köt a tevékenységek finanszírozásáról, illetve társfinanszírozásáról, amely alapján a támogatást folyósítja.

**A kérelmek benyújtásának határideje 2020. június 03.**

A pályázati kérelmet kizárólag a Titkárság weboldalán közzétett pályázati formanyomtatványon lehet benyújtani.

A pályázati dokumentumok **2020. május 27-től** letölthetők a Titkárság [www.puma.vojvodina.gov.rs](http://www.puma.vojvodina.gov.rs/)weboldaláról.

A kérelemhez kötelezően mellékelni kell az alábbi dokumentumok másolatát is:

* a nemzeti tanácsnak az illetékes szervnél való bejegyzéséről szóló bizonylat,
* az adóazonosító jelre (PIB) vonatkozó igazolás,
* bizonyítékot arra vonatkozóan, hogy a pályázó nemzeti tanács a Szerb Köztársaság Oktatási, Tudományügyi és Technológiai Fejlesztési Minisztérium fentebb említett projektjének résztvevője.

A kérelmeket postán kell elküldeni az alábbi címre:

Pokrajinski sekretarijat za obrazovanje, propise, upravu i nacionalne manjine - nacionale zajednice.

21000 Novi Sad, Bulevar Mihajla Pupina 16. (Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság, 21000 Újvidék, Mihajlo Pupin sugárút 16.)

A BORÍTÉKON FEL KELL TÜNTETNI: ZA KONKURS ZA FINANSIRANJE I SUFINANSIRANJE AKTIVNOSTI, PROGRAMA I PROJEKATA NACIONALNIH SAVETA NACIONALNIH MANJINA U OBLASTI OSNOVNOG I SREDNJEG OBRAZOVANJA ZA 2020. GODINU (PÁLYÁZAT A VAJDASÁG AUTONÓM TARTOMÁNYI NEMZETI KISEBBSÉGEK NEMZETI TANÁCSAINAK AZ ÁLTALÁNOS- ÉS KÖZÉPISKOLAI OKTATÁS-NEVELÉS TERÉN KIFEJTETT TEVÉKENYSÉGEINEK, PROGRAMJAINAK ÉS PROJEKTJEINEK 2020. ÉVI FINANSZÍROZÁSÁRA ÉS TÁRSFINANSZÍROZÁSÁRA).

Nyilas Mihály

TARTOMÁNYI TITKÁR